turjo4nis/wikipedia-bn-dump-20250701 huggingface dataset:
ফুগাকু (সুপারকম্পিউটার)

ফুগাকু  জাপানের কৌবে রাইকেন সেন্টার ফর কম্পিউটেশনাল সায়েন্সের একটি পেটাস্কেল সুপার কম্পিউটার। মাউন্ট ফুজির বিকল্প নাম অনুসারে এর নামকরণ করা হয়েছে। কে কম্পিউটারের উত্তরসূরি হিসাবে ২০১৪ সালে এর বিকাশ শুরু করেছিল এবং ২০২১ সালে এটি কাজ শুরু করার কথা রয়েছে, যদিও কম্পিউটারের কিছু অংশ ২০২০ সালের জুনেই চালু করা হয়েছে। এটি বিশ্বের দ্রুততম সুপারকম্পিউটারের টপ৫০০ তালিকায় শীর্ষস্থানে রয়েছে।

ব্যয় 
২০১৮ সালে নিক্কেই এর রিপোর্ট অনুযায়ী এর প্রোগ্রাম খরচ হবে  (১ বিলিয়ন ডলার মার্কিন)। প্রোগ্রামটির ব্যয় তাৎপর্যপূর্ণ বিতর্ক সৃষ্টি করেছে: ২০২০ সালের জুনে নিউইয়র্ক টাইমস ব্যয়ের সমালোচনা করে বলেছিল যে, একই রকম অদূর ভবিষ্যতের সুপার কম্পিউটারগুলোর ব্যয় আরও কম হবে এবং ফুগাকুর কর্মক্ষমতাকে ছাড়িয়ে যাবে।

তুলনা

আরো দেখুন 

 কে কম্পিউটার
 এআরএম সুপারকম্পিউটার

তথ্যসূত্র

বহিঃসংযোগ 
  

উদ্ধৃতি শৈলীতে জাপানি ভাষার উৎস (ja)
জাপানি ভাষার লেখা থাকা নিবন্ধ
ফুজিৎসু সুপারকম্পিউটার
২০২০-এ বিজ্ঞান
স্কটল্যান্ড জাতীয় ফুটবল দল

স্কটল্যান্ড জাতীয় ফুটবল দল () হচ্ছে আন্তর্জাতিক ফুটবলে স্কটল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম স্কটল্যান্ডের ফুটবলের সর্বোচ্চ নিয়ন্ত্রক সংস্থা স্কটিশ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯১০ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৮৭২ সালের ৩০শে নভেম্বর তারিখে, স্কটল্যান্ড প্রথমবারের মতো আন্তর্জাতিক খেলায় অংশগ্রহণ করেছে; স্কটল্যান্ডের পার্টিকে অনুষ্ঠিত স্কটল্যান্ড এবং ইংল্যান্ডের মধ্যকার উক্ত ম্যাচটি ০–০ গোলে ড্র হয়েছে।

৫১,৮৬৬ ধারণক্ষমতাবিশিষ্ট হ্যাম্পডেন পার্কে টার্টান টেরিয়ার নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় স্কটল্যান্ডের রাজধানী গ্লাসগোতে অবস্থিত। বর্তমানে এই দলের ম্যানেজারের দায়িত্ব পালন করছেন স্টিভ ক্লার্ক এবং অধিনায়কের দায়িত্ব পালন করছেন লিভারপুলের রক্ষণভাগের খেলোয়াড় অ্যান্ড্রু রবার্টসন।

স্কটল্যান্ড এপর্যন্ত ৮ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৭৪ ফিফা বিশ্বকাপের প্রথম পর্বে অংশগ্রহণ। অন্যদিকে, উয়েফা ইউরোপীয় চ্যাম্পিয়নশিপে স্কটল্যান্ড এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ১৯৯২-এর গ্রুপ পর্বে অংশগ্রহণ।

কেনি ড্যাগলিশ, জিম লেইটন, ড্যারেন ফ্লেচার, ডেনিস ল এবং কেনি মিলারের মতো খেলোয়াড়গণ স্কটল্যান্ডের জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ২০০৭ সালের অক্টোবর মাসে প্রকাশিত র‌্যাঙ্কিংয়ে স্কটল্যান্ড তাদের ইতিহাসে সর্বোচ্চ অবস্থান (১৩তম) অর্জন করে এবং ২০০৫ সালের মার্চ মাসে প্রকাশিত র‌্যাঙ্কিংয়ে তারা ৮৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে স্কটল্যান্ডের সর্বোচ্চ অবস্থান হচ্ছে ১ম (যা তারা সর্বপ্রথম ১৮৭৬ সালে অর্জন করেছিল) এবং সর্বনিম্ন অবস্থান হচ্ছে ৬৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

অর্জন

শিরোপা
ব্রিটিশ হোম চ্যাম্পিয়নশিপ
চ্যাম্পিয়ন (২৪): ১৮৮৪, ১৮৮৫, ১৮৮৭, ১৮৮৯, ১৮৯৪, ১৮৯৬, ১৮৯৭, ১৯০০, ১৯০২, ১৯১০, ১৯২১, ১৯২২, ১৯২৩, ১৯২৯, ১৯৩৫, ১৯৩৬, ১৯৪৬, ১৯৪৯, ১৯৫১, ১৯৬২, ১৯৬৩, ১৯৬৭, ১৯৭৬, ১৯৭৭
যৌথভাবে (১৭): ১৮৮৬, ১৮৯০, ১৯০৩, ১৯০৬, ১৯০৮, ১৯১২, ১৯২৭, ১৯৩১, ১৯৩৫, ১৯৩৯, ১৯৫৩, ১৯৫৬, ১৯৬০, ১৯৬৪, ১৯৭০, ১৯৭২, ১৯৭৪
রাউস কাপ
চ্যাম্পিয়ন (১): ১৯৮৫
কিরিন কাপ
চ্যাম্পিয়ন (১): ২০০৬
কাতার এয়ারওয়েজ কাপ
চ্যাম্পিয়ন (১): ২০১৫

তথ্যসূত্র

বহিঃসংযোগ
  
 ফিফা-এ স্কটল্যান্ড জাতীয় ফুটবল দল  
 উয়েফা-এ স্কটল্যান্ড জাতীয় ফুটবল দল 

স্কটল্যান্ড জাতীয় ফুটবল দল
ইউরোপের জাতীয় ফুটবল দল
প্যারাডিসকুলেন

প্যারাডিসকুলেন হলো সুইডেনের আরেন্সকেল্ডসভিকের একটি স্কি জাম্পিং পাহাড়। এটি শহরতলির আর্নস্কেল্ডস্কিক থেকে দেখা যায় বলে এটি স্থানীয় একটি চিহ্নও বটে। এটি একটি সাধারণ টিলা নিয়ে গঠিত যার কে-পয়েন্ট ৯০ এবং পাহাড়টির আকার পাহাড় পরিমাপের এককে ১০০ এককের সমান ।এটির কাছাকাছি কয়েকটি অপেক্ষাকৃত ছোট পাহাড়, একটি মাঝারি পাহাড় এবং কমপ্লেক্সের অংশ হিসেবে তিনটি ছোট ছোট পাহাড় রয়েছে। পাহাড়টি প্রথমে ১৯৬১ সালে নির্মিত হয়েছিল এবং ১৯৯১ এবং ১৯৯২ সালে এটি সংস্কার করা হয়েছিল, তবে বোথনিয়া লাইন রেলপথটি নির্মিত হওয়ায় এটিকে সামান্য সরানো হয়েছিল। সাধারণ পাহাড়টি এর মূল স্থান থেকে প্রায় ৪০ মিটার দূরে এবং ছোট পাহাড়গুলি আরও দূরে পুনর্নির্মাণ করা হয়েছিল। এটি স্থানীয় স্কি জাম্পিং ক্লাব আইএফ ফ্রিস্কা ভিলজোর দ্বারা ব্যবহৃত হয় এবং বিভিন্ন আন্তর্জাতিক প্রতিযোগিতা যেমনঃ এফআইএস স্কি জাম্পিং বিশ্বকাপ, এফআইএস স্কি জাম্পিং কন্টিনেন্টাল কাপ এবং এফআইএস কাপের মতো অনুষ্ঠানগুলো বছরের পর বছর ধরে এখানে অনুষ্ঠিত হয়ে আসছে।

বহিঃসংযোগ 

দাপ্তরিক ওয়েবসাইট
skijumpinghills.com ওয়েবসাইটে প্যারাডিসকুলেন

সুইডেনের স্কি জাম্পিং স্থল
ফাস্ট র‍্যাঙ্ক রাজু (২০১৫-এর চলচ্চিত্র)

ফাস্ট র‍্যাঙ্ক রাজু  হল একটি ২০১৫ সালের কন্নড় কৌতুক নাটক চলচ্চিত্র যেটি    নরেশ কুমার এইচএন দ্বারা রচিত এবং পরিচালিত এবং ভি কে মঞ্জুনাথ চলচ্চিত্রটির প্রযোজনা করেছেন।এটি নরেশ কুমার এই চলচ্চিত্র রচনার মধ্য দিয়ে প্রথম আত্মপ্রকাশ করেন।   এতে প্রধান চরিত্রে  গুরুনন্দন ও অপূর্ব গৌড়াকে  উপস্থাপন করা হয়েছে। অভিনেতাদের বাকী অংশে রয়েছেন তনিশকা কাপুর, সাধু কোকিলা, অনন্ত নাগ, আচ্যুত রাও, মনদীপ রায়, গিরি মহেশ এবং মাস্টার চিন্ময়। ছবিটির সংগীত পরিচালক হলেন কিরণ রবীন্দ্রনাথ।  এই পরিচালক একই শিরোনাম নিয়ে ২০১৯ সালে তেলুগু ভাষায় ছবিটির পুনর্নির্মাণ করেছিলেন।

সারসংক্ষেপ 
চলচ্চিত্রটি জীবনে একাডেমিক যোগ্যতার গুরুত্ব তুলে ধরে। চলচ্চিত্রটির কাহিনী এমন পিতামাতাদের কাছে বার্তা বহন করে  যারা কিনা জীবনে সফলতা বলতে  কেবলমাত্র একাডেমিক সফলতাকেই বুঝেন। এটি 2015 সালে সর্বাধিক আলোচিত চলচ্চিত্র ছিল। বাণিজ্যিকভাবেও চলচ্চিত্রটি অসাধারণ সাফল্যের স্বাদ পেয়েছিল।

অভিনয় 

 গুরুনন্দন  রাজু/রাজ দ্য শোম্যান চরিত্রে
 সানমিতা চরিত্রে অপূর্ব গৌড়
 মেরি চরিত্রে তনিশকা কাপুর
 কোম্পানির এমডি সত্যমূর্তি হিসাবে অনন্ত নাগ
 অচ্যুত কুমার রাজুর বাবা হিসাবে
 শনি কাপুরের চরিত্রে সাধু কোকিলা (এসকে, শনি)
 রাজুর মা চরিত্রে  সুধা বেলাওয়াডি
 স্কুল অধ্যক্ষ চরিত্রে  জয় জগদীশ
 কলেজের অধ্যক্ষ চরিত্রে  মনদীপ রায়
 গুডলি হিরো চরিত্রে গিরি মহেশ
 মাস্টার চিন্ময়ী প্রথম র‌্যাঙ্ক রাজু (তরুণ) হিসাবে
 কর্ণাটকের শিক্ষামন্ত্রী হিসাবে নাগরাজমূর্তি
 বন্ধু হিসাবে অমিত
 অশ্বিন কোডাঙ্গে ম্যানেজার হিসাবে

সাউন্ডট্র্যাক 
কিরণ রবীন্দ্রনাথ ছবিটির সংগীত রচনা করেছিলেন এবং তিনিই এর  সুর রচনা করেছেন।

তথ্যসূত্র

বহিঃসংযোগ 

 

ভারতীয় হাস্যরসাত্মক নাট্য চলচ্চিত্র
ভারতীয় চলচ্চিত্র
২০১৫-এর চলচ্চিত্র
কন্নড় ভাষার চলচ্চিত্র
২০১০-এর দশকের কন্নড় ভাষার চলচ্চিত্র
বুতসাকন তান্তিফানা

বুতসাকন তান্তিফানা (থাই: บุษกร ตันติ ภ นา) বা ডিম (থাই: เอ้ ก, আরটিজিএস: এক), একজন থাই অভিনেত্রী, গায়ক, কিশোর আইডল এবং থাই টেলিভিশন চ্যানেল ৩ এর অনুষ্ঠান গুরু।

তথ্যসূত্র 

১৯৮৮-এ জন্ম
জীবিত ব্যক্তি
থাই টেলিভিশন ব্যক্তিত্ব
থাই গায়িকা
থাই অভিনেত্রী
চুলালংকর্ন বিশ্ববিদ্যালয়ের প্রাক্তন শিক্ষার্থী
২১শ শতাব্দীর গায়িকা
২১শ শতাব্দীর থাই গায়িকা
আন্তর্জাতিক তাত্ত্বিক পদার্থবিজ্ঞান কেন্দ্র

আব্দুস সালাম আন্তর্জাতিক তাত্ত্বিক পদার্থবিজ্ঞান কেন্দ্র (ICTP) হল গণিত ও পদার্থবিদ্যার একটি গবেষণা কেন্দ্র। ইতালীয় সরকার, ইউনেস্কো এবং IAEA এর মধ্যে ত্রিপাক্ষিক চুক্তির মাধ্যমে পরিচালিত হয়। ইতালির ত্রিয়েস্তে শহরের থেকে ১০ কিমি অভ্যন্তরে মিরামেয়ার পার্কে এটি অবস্থিত। ১৯৬৪ সালে নোবেলজয়ী তাত্ত্বিক পদার্থবিদ আব্দুস সালাম এটি প্রতিষ্ঠা করেছিলেন।

আইসিটিপি হল ত্রিয়েস্তে সিস্টেমের অংশ, ত্রিয়েস্তে হলো জাতীয় ও আন্তর্জাতিক বৈজ্ঞানিক ইনস্টিটিউটগুলির একটি নেটওয়ার্ক, যা ইতালীয় পদার্থবিদ পাওলো বুদিনিচ দ্বারা প্রচারিত।

তথ্যসূত্র 

আন্তর্জাতিক গবেষণা প্রতিষ্ঠান
১৯৬৪-এ প্রতিষ্ঠিত
পদার্থবিজ্ঞান গবেষণা প্রতিষ্ঠান
পদার্থবিজ্ঞান সংস্থা
ইউনেস্কো
বাতরি পুয়েডপং

বাতরি পুয়েডপং (;  ; জন্ম ১৬ অক্টোবর ১৯৯০; ডাকনাম সং যার অর্থ "দুই") একজন মহিলা থাই তায়কোয়ান্দো অনুশীলনকারী, যিনি ২০০৮ গ্রীষ্মকালীন অলিম্পিকে -৪৯ কেজি বিভাগে প্রতিদ্বন্দ্বিতা করেন। তিনি ক্যাসেটার্ট থেকে সামাজিক বিজ্ঞানে স্নাতক।

তথ্যসূত্র

বহিঃসংযোগ 

 তায়কোয়ান্দোডেটা ডট কমে বাতরি পুয়েডপং 
 স্পোর্টস রেফারেন্স ডট কমে বাতরি পুয়েডপং

১৯৯০-এ জন্ম
জীবিত ব্যক্তি
তাইকোয়ান্দোতে অলিম্পিক পদকপ্রাপ্ত
২০০৮ গ্রীষ্মকালীন অলিম্পিকের পদক বিজয়ী
এসইএ গেমস স্বর্ণপদক বিজয়ী থাই
এশিয়ান গেমসে থাইল্যান্ডের প্রতিযোগী
২১শ শতাব্দীর থাই নারী
২০০৭ এসইএ গেমসের প্রতিযোগী
অলিম্পিক রৌপ্যপদক বিজয়ী থাই
বুদ্ধরামা মন্দির

বুদ্ধরামা মন্দির, একটি বৌদ্ধ মন্দির, সুইডেনের এসেল পৌরসভার ফ্রেড্রিকার কাছে নির্মাণাধীন।  এটি ইউরোপের বৃহত্তম বৌদ্ধ মন্দির হওয়ার কথা রয়েছে।  মূলত থাইল্যান্ড সরকার কর্তৃক অর্থায়িত করার উদ্দেশ্যে। এটি একটি থাই ধাঁচের মন্দির যা থাইল্যান্ডের সন্ন্যাসীরা মন্দির সংলগ্ন একটি বিহারে বাস করবে।  মন্দিরটি স্ক্যান্ডিনেভিয়ার বিশিষ্ট থাই সম্প্রদায়ের পাশাপাশি উত্তর ইউরোপের অন্যান্য বৌদ্ধদের আধ্যাত্মিক চাহিদা পূরণ করবে।

তথ্যসূত্র

বহিঃসংযোগ 

 ফ্লিকারে, এই মন্দিরের চিত্র

ইউরোপে থাই প্রবাসী
বিদেশে থাই বৌদ্ধ মন্দির
সুইডেনের বৌদ্ধ মন্দির
সুইডেনে বৌদ্ধধর্ম

সুইডেনে বৌদ্ধধর্ম সুইডেনের তুলনামূলকভাবে একটি ছোট ধর্ম। অনুশীলনকারী বৌদ্ধদের বেশিরভাগ বিভিন্ন এশীয় (বেশিরভাগ থাই, চীনা এবং ভিয়েতনামী ) ঐতিহ্যের। ২০১৫ সালে, সুয়েডীয় বৌদ্ধ সহযোগিতা কাউন্সিলের (এসবিএস) সদস্য ছিল ৭৯০১ জন। 

সুইডেনের উত্তর অংশের ছোট্ট শহর ফ্রেড্রিকার জন্য একটি বৌদ্ধ মন্দিরের পরিকল্পনা করা হয়েছিল। থাই ধাঁচের এই মন্দিরটি সমাপ্ত হলে ইউরোপের বৃহত্তম বৌদ্ধ মন্দির হবে।

মধ্য সুইডেনের জ্যামটল্যান্ডে একটি থাই মণ্ডপ রয়েছে।

৫০০-এর দশকে কাশ্মীরের তৈরি ব্রোঞ্জের তৈরি বুদ্ধের মূর্তিটি সুইডেনের হেল্গিতে ভাইকিং যুগে পাওয়া গিয়েছিল।

তথ্যসূত্র

বহিঃসংযোগ 
 বৌদ্ধধর্ম আজ - সুইডেন: বৌদ্ধ ধর্মে ক্রমবর্ধমান আগ্রহ

দেশ অনুযায়ী বৌদ্ধধর্ম
সুইডেন
বৌদ্ধধর্ম
ইউরোপে বৌদ্ধধর্ম
বংকোচ প্রকাশনা

বংকোচ প্রকাশনা, একটি থাই প্রকাশনী, যা থাইল্যান্ডে অবস্থিত। এটি মূলত শোজো, রোম্যান্স এবং ফ্যান্টাসি কমিকস তৈরি করত। বিবুলকিজ, নেশন এবং সিয়াম ইন্টার কমিক্সের পাশাপাশি, ১৯৯০-এর দশকে থাইল্যান্ডে কমিক প্রকাশনার ৪টি প্রতিষ্ঠানের মধ্যে এটি একটি ছিল।  বইগুলির দাম প্রায় ৪৫ থেকে ২০০ বাথ (২০০৯)।

গ্যালারী

তথ্যসূত্র

বহিঃসংযোগ 
 বংকোচ কমিকস

থাইল্যান্ডের গণমাধ্যম কোম্পানি
বো সং

বো সং () উত্তর থাইল্যান্ডের চিয়াং মাইয়ের উপকণ্ঠে সান কাম্ফেং জেলার একটি গ্রাম।

গ্রামটি উজ্জ্বল রঙিন হস্তনির্মিত ছাতা এবং প্যারাসোলের (ছোট ছাতা)-র জন্য পরিচিত, যা প্রায়শই ফুলের নকশায় সজ্জিত করা হয়। এই শহরে একটি বার্ষিক উৎসব এবং মিস বো সং সুন্দরী প্রতিযোগিতার আয়োজন করা হয়ে থাকে।  ২০১৩ সালে ৩০তম ছাতা উৎসব ১৮-২৫ জানুয়ারী অনুষ্ঠিত হয়েছিল।

ব্যুৎপত্তি 
প্রথম উপাদান বো (থাই: บ่อ) এর অর্থ "ভাল" বা "না"। দ্বিতীয় উপাদানটি সং (থাই: สร้าง) অর্থ সৃষ্টি বা উৎপাদন।

তথ্যসূত্র 

থাইল্যান্ডের উৎসব
জাতীয় মহাসড়ক ৭৮ (নিউজিল্যান্ড)

জাতীয় মহাসড়ক ৭৮ নিউজিল্যান্ড একটি জাতীয় মহাসড়ক যা কেন্দ্রীয় তিমারুকে তার বন্দরের সাথে সংযুক্ত করেছে। এটি নিউজিল্যান্ডের সবচেয়ে সংক্ষিপ্ততম জাতীয় মহাসড়কের রেকর্ড ধারণ করে আছে, যার দৈর্ঘ্য মাত্র ।

জাতীয় মহাসড়ক ৭৮ সিবিডির ঠিক উত্তরে জাতীয় মহাসড়ক ১ থেকে শুরু হয়। এটি  পর্যন্ত পূর্ব সেফটন সড়ককে স্টাফর্ড সড়ক পর্যন্ত অনুসরণ করে, যেখানে এটি পোর্ট লুপ সড়ক হয়ে যায়। রাস্তাটি তখন দক্ষিণ দ্বীপ মেইন ট্রাঙ্ক রেলপথের উত্তর-পূর্ব দিকে অগ্রসর হয় এবং লুপের চারপাশে ঘড়ির কাঁটার বিপরীত দিকে ঘুরে যাওয়ার আগে রেল লাইনের সমান্তরালে চলে যেতে পারে। মমহাসড়কটি মেরিন প্যারেড দিয়ে পোর্ট লুপ রোডের মোড়ে শেষ হয়। এটি একমাত্র জাতীয় মহাসড়ক যা নিজেকে অতিক্রম করে বলে মনে করা হয় (মোটরওয়ে অন/ অফ গণনা করা হয় না)।

প্রধান জংশন

তথ্যসূত্র

বহিঃসংযোগ  
 

নিউজিল্যান্ডের সড়ক
ক্যান্টরবারি, নিউজিল্যান্ড
শিলিক নদী

শিলিক বা শেলেক নদী (, অথবা Шелек; , ইংরেজি:Chilik) কাজাখস্তানের আলমাটি অঞ্চলের এনবেখশিখাজাক জেলার মধ্য দিয়ে প্রবাহিত প্রধান নদী গুলির একটি। জাংগিরিক হিমবাহে উৎপন্ন এটি ইলি নদীর অন্যতম বৃহৎ উপনদী, কাজাখস্তানের দক্ষিণ-পশ্চিম অঞ্চলের প্রধান জলপথ। কুর- শিলিক ও উলহান-শিলিক এই নদীর দুই প্রধান শাখা নদী।  বৃহৎ আলমাটি খালের উৎপত্তিস্থল বারতোগে জলাধার এই নদীর প্রবাহপথে তৈরী করা হয়েছে।

প্রবাহ 
শিলিক নদীর উৎপত্তি কাজাখস্তান ও কিরিগিজিস্তান সীমান্তবর্তী উত্তর তিয়ানশাল পর্বতমালার ট্রান্স-ইলি আলটাও পর্বতসারির দক্ষিণ ঢালের জাংগিরিক হিমবাহেরএকটি প্রান্ত হতে উৎপত্তিস্থল হতে উলি নদীতে পতিত হওয়ার আগে, শিলিক নদীর দৈর্ঘ্য , এবং প্রবাহপথে নদীটি  এলাকার জল নিষ্কাশন করে থাকে। জাংগিরিক হিমবাহ হতে নদীটি পূর্ব দিয়ে প্রবাহিত হয়ে উত্তর দিকে ঘুরে ইলি নদী অভিমখে ঘুরে যায়। এই যাত্রাপথে শিলিক নদী বিভাজিত হয়ে দুইটি শাখা- কুর-শিলিক ও উলহান-শিলিক নামধারণ করে। নদীটি কাপচাগে জলাধারের মধ্য দিয়ে প্রবাহিত হয়ে আরো প্রবাহের পর সর্বশেষ ইলি নদীর সাথে মিলিত হয়। ইলি নদীর মোহনায় শিলিখের নদী প্রতি সেকেন্ডে ৩২.২ ঘনমিটার পানি নিষ্কাশন করে।

তীরবর্তী বসতি 
আলমাটি অঞ্চলের শিলিক জেলার প্রশাসনিক কেন্দ্র শেলেক এই নদী উপত্যাকা অঞ্চলে অবস্থিত। শিলিক জেলা বর্তমানে এনবেখশিখাজাক জেলার সাথে একত্রিত করা হয়েছে। অর্থ্যাৎ শিলিক নদী এই জেলার মধ্য দিয়ে প্রবাহিত। এছাড়াও এই নদী উপত্যাকা অঞ্চলে মালিবাই, বিজানোভা, বায়সেইত,সারিবুলাক, মালিনাফান ও মাসাক গ্রাম রয়েছে।

ব্যবহার 
শিলিক নদী কাজাখস্থানের আলমাটি অঞ্চলের জলসেচনের প্রধান উৎস। সম্প্রাতিক সময়ে নদীটি পর্যটন এবং রোমাঞ্চকর জলক্রীড়া- র‍্যাফটিং করার জন্য জনপ্রিয় হচ্ছে।

চিত্রশালা 
২০১৩ সালের মে মাসে তোলা শিলিক নদীর কতিপয় চিত্রঃ

তথ্যসূত্র 

কাজাখস্তানের নদী
ভাগাদত্তা (লংকাশুকা)

ভাগাদত্তা, ছিলেন লংকাশুকা রাজ্যের রাজা, যিনি ৬ষ্ঠ শতাব্দীতে চীনের সঙ্গে সম্পর্ক প্রতিষ্ঠা করেছিলেন।  লিয়াংয়ের বইতে লিপিবদ্ধ আছে যে রাজা পোজিয়াদাডুও (伽達多, ভাগাদত্তার চীনা লিখিতলিপি বলে মনে করা হয়) তাঁর দূত আচেদুওকে (阿 撤 多) ৫১৫ সালে একটি স্মারক উপস্থাপনের জন্য লিয়াংয়ের সম্রাট উয়ের দরবারে প্রেরণ করেছিলেন। আরও মিশনে ভাগাদত্তা এবং তার উত্তরসূরিরা ৫২২, ৫৩১ এবং ৫৬৮ এ লিয়াংয়ের আদালতে প্রেরণ করা হয়েছিলেন। 

লিয়াংয়ের বই অনুসারে, ভাগাদত্তার পিতা লংকাশুকার রাজা দ্বারা নির্বাসিত হয়ে ভারতে পালিয়ে গিয়েছিলেন, সেখানে তিনি এক ভারতীয় রাজার জ্যেষ্ঠ কন্যাকে বিয়ে করেছিলেন, কিন্তু লংকাশুকার রাজার মৃত্যুর পরে তাকে স্বাগত জানানো হয়েছিল এবং তাকে রাজার আসনে অধিষ্ঠিত করা হয়েছিল। তাঁর পিতা ২০ বছরেরও বেশি সময় লংকাশুকা শাসন করার পরে, ভাগাদত্তা সিংহাসনে অধিষ্ঠিত হন। 

লিয়াংয়ের বইয়ে উল্লেখ করা হয়েছে যে, রাজা ভাগাদত্তা এবং তাঁর উচ্চপদস্থ ব্যক্তিরা তাদের পোশাকের উপরে লাল কাপড় পড়তেন যা তাদের কাঁধের উপরিভাগ ঢেকে রাখত। তারা সোনার বেল্ট এবং কানে গয়না পরতেন।

তথ্যসূত্র 

হিন্দু রাজশাসক
নূরুল আজিম চৌধুরী

নূরুল আজিম চৌধুরী বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।

পুরস্কার ও সম্মাননা 
১৯৭৩ সালে সরকার তাকে বীর প্রতীক সম্মাননা প্রদান করেন।

তথ্যসূত্র

পাদটীকা 

 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বীর প্রতীক
বাংলাদেশের স্বাধীনতা যুদ্ধে জড়িত ব্যক্তি
হারিস মিয়া

হারিস মিয়া বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।

পুরস্কার ও সম্মাননা 
১৯৭৩ সালে সরকার তাকে বীর প্রতীক সম্মাননা প্রদান করেন।

তথ্যসূত্র

পাদটীকা 

 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বীর প্রতীক
বাংলাদেশের স্বাধীনতা যুদ্ধে জড়িত ব্যক্তি
আবদুল মজিদ (বীর প্রতীক)

আবদুল মজিদ বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।

পুরস্কার ও সম্মাননা 
১৯৭৩ সালে সরকার তাকে বীর প্রতীক সম্মাননা প্রদান করেন।

তথ্যসূত্র

পাদটীকা 

 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বীর প্রতীক
বাংলাদেশের স্বাধীনতা যুদ্ধে জড়িত ব্যক্তি
সেহরাত তেওমান

সেরাহাট তেওমন (জন্ম ৪ জুন ১৯৮৩) একজন তুর্কি অভিনেতা।

জীবন
তেওমন ডোকুজ ইয়েলল বিশ্ববিদ্যালয় স্কুল অফ চারুকলা স্নাতক ডিগ্রিধারী। তিনি মিমার সিনান বিশ্ববিদ্যালয় থেকে থিয়েটার স্টাডিতে স্নাতকোত্তর ডিগ্রি অর্জন করেন। তিনি ২০০০ শতকের গোড়ার দিকে টেলিভিশনে তাঁর কেরিয়ার শুরু করেছিলেন। মঞ্চে হাজির হওয়ার সময়, বেশ কয়েকটি টিভি সিরিজে তাকে অভিনয়ও করে ছিলেন। ২০১২সালে নিজের কর্মজীবনে একটি যুগান্তকারী জনপ্রিয়তা অর্জন করেছেন।  কুজেকি গুনে সিরিজ এ তিনি বুরাক  চরিত্রে অভিনয় করেছিলেন। তেওম্যান তাঁর কেরিয়ার অব্যাহত রেখেছিলেন ডক্টর সিনান চরিত্রে এসিল আক আরানিয়রে (অতিপ্রয়োজনীয় ভালোবাসা)মুখ্য ভূমিকা নিয়ে এবং তারপরে বারের চরিত্রে কাণ কুরাস সিরিজে হাজির হন ।  ২০১৭সালে, তিনি টিভি সিরিজ অ্যানে একটি পুনরাবৃত্ত চরিত্রে অভিনয় করেছিলেন । ২০১৮-২০১৯ , সেহরাত তেওমান কিজিম, বুুগরা গুলসেয় এবং তুগে মেরকান টিভি সিরিজে অভিনয় করেছেন। ২০২০ সালে, টিভি সিরিজ ওকুক এ তিনি প্রধান  ভূমিকায় অভিনয় করেছেনন

থিয়েটার

প্রাগমা২০১২/জিইটি
ডোরিনা গ্রে২০১২/টায়াট্রো কুতু
ডালগা২০০৭-২০০৮/ডনকিসতো থিয়েটার

পুরস্কার
মারমারা বিশ্ববিদ্যালয় স্কুল অফ কমিউনিকেশনস - ৯ তম স্বল্পদৈর্ঘ্য চলচ্চিত্র প্রতিযোগিতা / সেরা অভিনেতা
গালতসরায় বিশ্ববিদ্যালয় যোগাযোগ ক্লাব - সাইনপার্ক শর্ট ফিল্ম ফেস্টিভ্যাল / সেরা অভিনেতা

বহি:সংযোগ লিংক

তথ্যসূত্র 

১৯৮৩-এ জন্ম
জীবিত ব্যক্তি
তুর্কি পুরুষ টেলিভিশন অভিনেতা
তুর্কি মুসলিম
তুর্কি টেলিভিশন অভিনেতা
তুর্কি চলচ্চিত্র অভিনেতা
ভাইসভুর্স্ট্যাকাটর

ভাইসভুর্স্ট্যাকাটর (; , সাদা সসেজ নিরক্ষীয় অঞ্চল) একটি মজাদার শব্দ যা দক্ষিণ জার্মানিকে উত্তর জার্মানি থেকে, বিশেষত বাভারিয়াকে মধ্য জার্মানি থেকে আলাদা করে বলে মনে করা হয়।

বাভারিয়ার ভাইসভুর্স্ট সসেজ থেকে এর নামকরণ করা হয়েছে এবং এর কোনও সুনির্দিষ্ট সংজ্ঞা নেই। এর মধ্যে জনপ্রিয় একটি সংজ্ঞা হলো: এটি স্পাইর লাইন হিসাবে পরিচিত মাইন নদী ভিত্তিক একচি ভাষাগত সীমানা, যা উচ্চ জার্মান উপভাষার অঞ্চলগুলোকে মধ্য জার্মান উপভাষার অঞ্চলগুলো থেকে আলাদা করে। আরেকটি সংজ্ঞা মতে, এটি আরেকটু 
দক্ষিণে দানিউব নদীভিত্তিক অথবা মাইন ও দানিউবের মাঝে অবস্থিত একটি রেখা, যা প্রায় ৪৯তম উত্তর অক্ষরেখা দিয়ে গিয়েছে।

আরো দেখুন 
 বাভারিয়ান
 রিস্টিগ্রাবেন
 ষ্টলেন

তথ্যসূত্র 

 ডুডেন ডয়চেস ইউনিভার্সালওয়ার্টারবুচ, ৬ষ্ঠ সংস্করণ,

বহিঃসংযোগ 
 ইন্ডিগো ম্যাগাজিনে সংজ্ঞা, পৃষ্ঠা: ৫৭ 
 ডয়চল্যান্ডরেডিও কালচারে অক্টোবরফেস্টের একটি পান্থশালার মালিক- উইগার্ল হানের সাক্ষাৎকার 

জার্মানির সংস্কৃতি
জার্মান রন্ধনশৈলী
এইচঅডিওর মাইক্রোবিন্যাসের সাথে নিবন্ধসমূহ
জাতীয় প্রেস দিবস (ভারত)

জাতীয় প্রেস দিবস() হল ভারতে জাতীয় স্তরের সাংবাদিকতা দিবস। ১৯৬৬ খ্রিস্টাব্দ হতে প্রতি বৎসর ১৬ নভেম্বর ভারতজুড়ে জাতীয় প্রেস দিবস পালিত হয়। দেশে প্রথম প্রেস কমিশনের সুপারিশে ভারতের সংসদ দ্বারা ১৯৬৬ খ্রিস্টাব্দের ৪ জুলাই এক স্বশাসিত সংস্থা হিসাবে  গঠিত হয়  - 'প্রেস কাউন্সিল অফ ইন্ডিয়া'। মূলত সংবাদমাধ্যমের স্বাধীনতা ও  সংবাদের মান রক্ষা ও উন্নতি সাধনের লক্ষ্যেই গঠিত হয় সংস্থাটি। ওই বছরই ১৬ নভেম্বর আনুষ্ঠানিকভাবে কাজ শুরু করে সংস্থাটি। সেই দিনটিকে স্মরণে রেখে প্রতিবছর ১৬ নভেম্বর জাতীয় প্রেস দিবস উদযাপিত হয়। যেহেতু প্রেস কাউন্সিল অফ ইন্ডিয়া এক স্বাধীন ও দায়িত্বশীল প্রতিষ্ঠান, এর ভূমিকা অত্যন্তগুরুত্বপূর্ণ বিশেষকরে ভারতের মত এক বিশাল গণতান্ত্রিক রাষ্ট্রে। এটি  মূলত সংবাদ মাধ্যমের কাছে এক নৈতিক প্রহরী হিসাবে কাজ করে।

দেশের সংবিধান "বাকস্বাধীনতা, বাকস্বাধীনতার ও তথ্যের অধিকার" প্রদান করে। তবে সংবিধানের ১৯ (১) (ক) অনুচ্ছেদে প্রেসের স্বাধীনতার সুনির্দিষ্টভাবে উল্লেখ না থাকলেও গণতান্ত্রিক রাষ্ট্রে  গণমাধ্যমের ক্ষেত্রেও এটি অভিপ্রেত। 

এদিন প্রেস কাউন্সিলের মূল অনুষ্ঠানে শ্রেষ্ঠ সাংবাদিকতার জন্য পুরস্কার প্রদান, স্মারক পুস্তিকা প্রকাশ, সমকালীন পরিস্থিতি আলোচনা সভা ইত্যাদির আয়োজনের মাধ্যমে দিনটি উদযাপিত হয়।
 
সংবাদ পরিবেশনে ও সাংবাদিকতায় গণমাধ্যমগুলির নিরপেক্ষতা, সততা ও দায়িত্বশীলতা যেমন আবশ্যক, তেমনি দেশের শাসকেরও তাদের সমালোচনায় সহিষ্ণু হওয়ার প্রয়োজন। এসবই প্রেস দিবসে মোটামুটি আলোচনার মূল বিষয়বস্তু হিসাবে পরিলক্ষিত হয়।

তথ্যসূত্র 

ভারতের জাতীয় দিবস
১৯৬৬-এ ভারতে প্রতিষ্ঠিত
নভেম্বর উদ্‌যাপন
বুনরুং বুয়াচান

বুনরুং বুয়াচান বা বুনরেং বাউচান (১৯৬৯ - ২২ মার্চ ২০০৪) এমন একজন ব্যক্তি ছিলেন যিনি সাপের সাথে একই পাত্রে সবচেয়ে বেশি সময় কাটানোর জন্য গিনেস বিশ্ব রেকর্ডস খেতাব অর্জন করেছিলেন। তিনি ১৯৯৮ সালে সাপের সাথে কাচের বাক্সের ভিতরে টানা সাতদিন অবস্থান করে এই রেকর্ডটি স্থাপন করেছিলেন। 

বুয়াচান ২৪ মার্চ ২০০৪ এ মারা যান, থাইল্যান্ডের প্রাই বুংয়ে প্রদর্শন করার সময় একটি কেউটে তাঁকে দংশন করেছিল। কিছু ভেষজ ওষুধ এবং হুইস্কি খাওয়ার পর তিনি তার শো চালিয়ে যান, একসময় তিনি মৃগীরোগের মতো ফিট হয়ে পড়ে যান। তাকে অজ্ঞান অবস্থায় প্রাই বুং হাসপাতালে নেওয়া হয়, সেখানে তিনি মারা যান।  তাঁর মৃত্যুর জন্য তিনি ডারউইন পুরস্কার পেয়েছিলেন। 

বুয়াচান মৃগী রোগে ভুগছিলেন।

তথ্যসূত্র 

১৯৬৯-এ জন্ম
২০০৪-এ মৃত্যু
থাই বিনোদন শিল্পী
গিনেস বিশ্বরেকর্ডধারী
মৃগীরোগে আক্রান্ত ব্যক্তি
সাপের কামড়ে মৃত্যু
আবদুল্লাহ বিন নাসের বিন খলিফা আলে সানি

শেখ আবদুল্লাহ বিন নাসের বিন খলিফা আল থানি (জন্ম ১৯৬০) (  ) একজন কাতারি রাজনীতিবিদ, যিনি ২৬ জুন ২০১৩ থেকে ২০২০ সালের ২৮ জানুয়ারি পদত্যাগ করা অবধি কাতারের প্রধানমন্ত্রী ছিলেন।  ক্ষমতাসীন পরিবারের সদস্য হিসেবে, তিনি ২০০৫ থেকে ২০১৩ পর্যন্ত মিনিস্টার অফ স্টেট ফর ইন্টেরিয়র অ্যাফেয়ার্স হিসেবে দায়িত্বপালন করেন।

প্রাথমিক জীবন এবং শিক্ষা 
তিনি শেখ নাসের বিন খলিফা আল থানির পুত্র। তার মাতার নাম শেখ মারিয়াম বিনতে আবদুল্লাহ আল আত্তিয়াহ, যিনি ২০১৯ সালের ডিসেম্বর মাসে মারা যান। রয়েল আর্ক ওয়েবসাইট অনুযায়ী, শেখ আবদুল্লাহ হলেন আহমেদ বিন মুহাম্মদ আল থানির (যিনি মোহাম্মদ বিন থানির পুত্র) নাতি। আবদুল্লাহ, সাবেক আমীর হামাদ বিন খলিফার তৃতীয় চাচাতো ভাই।

শেখ আবদুল্লাহ যুক্তরাজ্যের ডারহাম মিলিটারি কলেজ থেকে ১৯৮৪ সালে পুলিশ বিজ্ঞানে স্নাতক ডিগ্রী লাভ করেন। ১৯৯৫ সালে তিনি বৈরুত আরব বিশ্ববিদ্যালয় থেকে আইন বিষয়ে স্নাতক ডিগ্রী লাভ করেন।

কর্মজীবন 
আল থানি কাতারের সামরিক বাহিনীতে যোগ দেন এবং ১৯৮৫ সালে রেসকিউ পুলিশ বিভাগে টহল কর্মকর্তা হিসেবে নিযুক্ত হন। ১৯৮৯ সালে তিনি রাজধানীর নিরাপত্তা বিভাগে স্টেডিয়ামসমূহের জন্য নিরাপত্তা কর্মকর্তা হিসেবে নিযুক্ত হন। তারপর তিনি জরুরী পুলিশ বিভাগে সাপোর্ট ব্রিগেডের সহকারী কমান্ডার হন। তিনি বিশেষ নিরাপত্তা বাহিনী বিভাগের স্পেশাল অপারেশন ব্রিগেডের কমান্ডার এবং বিশেষ নিরাপত্তা বাহিনী বিভাগের বিশেষ ইউনিটের কমান্ডার হিসেবে নিযুক্ত হন। ২০০১ সালের ২৮ ডিসেম্বর তিনি অপারেশন অ্যাফেয়ার্স বিষয়ক বিশেষ নিরাপত্তা বাহিনী বিভাগের সহকারী পরিচালক মনোনীত হন। ২০০৪ সালের সেপ্টেম্বর মাসে তিনি ব্রিগেডিয়ার জেনারেল পদে উন্নীত হন।

সরকারের বিভিন্ন পদে কাজ করার পর, ২০০৫ সালের ১৫ ফেব্রুয়ারি, তিনি মিনিস্টার অফ স্টেট ফর ইন্টেরিয়র অ্যাফেয়ার্স নিযুক্ত হন। ২৬ জুন, ২০১৩ তারিখে মন্ত্রিসভার রদবদলে তিনি প্রধানমন্ত্রী হিসেবে হামাদ বিন জসিম আল থানির স্থলাভিষিক্ত হন। একই সময় তিনি স্বরাষ্ট্রমন্ত্রী হিসেবেও আবদুল্লাহ বিন খালিদ আল থানির স্থলাভিষিক্ত হন। ২০২০ সালের ২৮ জানুয়ারি তার মেয়াদ শেষ হয়।

তিনি ২০২২ ফিফা বিশ্বকাপ সুপ্রিম কমিটি ফর ডেলিভারি অ্যান্ড লিগেসি এর চেয়ারম্যান হিসেবে দায়িত্বপালন করছেন। বেশ কয়েকটি প্রচার মাধ্যম ২০১৩ সালের এপ্রিল মাসে হামাসের রাজনৈতিক নেতা ফাতি হামাদের সাথে তার সাক্ষাতের উল্লেখ করে তার সমালোচনা করে এবং ২০২২ সালের বিশ্বকাপে সন্ত্রাসী কর্মকাণ্ডের সম্ভাবনা ব্যক্ত করে।

ব্যক্তিগত জীবন 
আল থানি বিবাহিত এবং তার ছয়টি সন্তান রয়েছে।

উপাধি, খেতাব এবং সম্মাননা

উপাধি এবং খেতাব 

 শেখ আবদুল্লাহ বিন নাসের বিন খলিফা আল থানি (১৯৬৫ – ১৯৮৯)
 মহামান্য শেখ আবদুল্লাহ বিন নাসের বিন খলিফা আল থানি (২০০৫–)

সম্মাননা 

আল থানি ২০০৯ সালের ১৯ নভেম্বর লেজিওঁ দনর পুরস্কার প্রাপ্ত হন। এছাড়াও তিনি বিভিন্ন সম্মাননা ও পুরস্কারে ভূষিত হয়েছেন।

পূর্বপুরুষ

তথ্যসূত্র 

লেজিওঁ দনর প্রাপক
জীবিত ব্যক্তি
১৯৬০-এ জন্ম
উৎসবিহীন তথ্যসহ সকল নিবন্ধ
আরবি ভাষার লেখা থাকা নিবন্ধ
কাতারের প্রধানমন্ত্রী
আলে সানি
ব্যাংকক উপসাগর

ব্যাংকক উপসাগর (,  ), যা ব্যাংকক উপকূলের বাঁক নামেও পরিচিত, এটি থাইল্যান্ডের উপসাগরের  অংশ, হুয়া হিন জেলার পশ্চিম থেকে সাতাহিপ জেলার পূর্ব পর্যন্ত বিস্তৃত। মধ্য থাইল্যান্ডের তিনটি প্রধান নদী উপসাগরে পতিত হয়েছে - চাও ফ্রায়া ও এর শাখানদী থা চিন, মা ক্লং এবং ব্যাং পাকং নদী।

উপসাগরের পূর্ব উপকূলে কয়েকটি দ্বীপ রয়েছে, যেমন কো সিসাং, কো লান এবং কো ফাই ।

পরিবেশ 
দূষণ নিয়ন্ত্রণ বিভাগ কর্তৃক ব্যাংকক উপসাগরের জলের গুণমানকে "খুব খারাপ" হিসাবে চিহ্নিত করা হয়েছে।

তথ্যসূত্র 

থাইল্যান্ড উপসাগর
ব্যাংকক উপসাগর
বাননং সাতা (নগর)

বাননং সাতা () থাইল্যান্ডের ইয়ালা প্রদেশের বাননং সাতা জেলার প্রধান শহর। শহরটি তৃতীয় স্তরের পৌরসভা (থিসাবন টাম্বুন) এবং উপজেলা (টাম্বুন ) কিছু অংশ কভার করে। ২০০৭ সালে এর জনসংখ্যা ছিল ২,৮৫৬ জন। 

১৯৫৬ সালে পৌরসভাটি স্বাস্থ্যকর জেলা (সুখাবী) হিসাবে প্রস্তুত করা হয়েছিল।  সমস্ত স্বাস্থ্যকর জেলার মতো, ১৯৯৯ সালে একে একটি উপজেলা পৌরসভায় উন্নীত করা হয়েছিল।

তথ্যসূত্র 

ইয়ালা প্রদেশের জনবহুল স্থান